Document ID: /roh_data/filtered/fineweb-2-filterrobots_roh.jsonl.gz/64013

En l’India è sballunada la dumengia ina punt pendenta sur in flum. Tozzels da persunas èn crudadas en l’aua. Tenor communicaziun uffiziala èn almain 140 persunas mortas. Las bleras èn najadas. Il mument da la disgrazia èn radund 500 peduns stads in la punt che sa chatta en il stadi da Gujarat.
Davart la raschun da la disgrazia na datti anc naginas indicaziuns uffizialas. Tenor las medias n'haja la construcziun betg pudì tegnair uschè bleras persunas. Pir l'emna passada è la punt puspè vegnida averta suenter lavurs da sanaziun.